Diari Oficial de la Generalitat Valenciana


Sumari del DOGV 4807, del 28-07-2004 (2004/7886)

RESOLUCIÓ de 21 de juliol de 2004, del conseller de Sanitat, per la qual resol la convocatòria de beques per a finançar accions i projectes d'investigació específics sobre la infecció per VIH/sida i problemàtica relacionada.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7886


Organisme emissor
:   Conselleria de Sanitat

Tipus de document
:   Resolució

RESOLUCIÓ de 21 de juliol de 2004, del conseller de Sanitat, per la qual resol la convocatòria de beques per a finançar accions i projectes d'investigació específics sobre la infecció per VIH/sida i problemàtica relacionada. [2004/X7886]
  
Vist que l'Orde de 20 de febrer de 2004, de la Conselleria de Sanitat (DOGV núm. 4.721, de 29.03.2004), va convocar i va establir les bases reguladores per a la concessió de beques per a finançar accions i projectes d'investigació específics sobre la infecció per VIH/sida i problemàtica relacionada.
  
Vist que en els pressupostos de la Generalitat Valenciana per a l'exercici 2004 hi ha una dotació de 180.300 € (cent huitanta mil tres-cents euros) en el programa pressupostari 413.10, capítol IV, codi de línia T3201000.
  
Vist que les entitats representades pel personal de plantilla que al final s'allisten han sol·licitat beques per a finançar accions i projectes d'investigació específics sobre la infecció per VIH/sida i problemàtica relacionada, en els termes previstos en l'orde de referència.
  
Vist que el director general per a la Salut Pública efectua una proposta de concessió, pels motius que s'indiquen, de les beques esmentades, entre les entitats que n'han sol·licitades.
  
Atesos la normativa d'aplicació general, els informes estesos per la comissió avaluadora de les beques sobre els expedients de sol·licitud de beques presentats, determinades les prioritats i necessitats mitjançant la ponderació dels criteris a seguir per a la concessió d'ajudes que establixen l'orde de convocatòria esmentada, procurant-se garantir l'eficàcia i l'eficiència de les actuacions en matèria de prevenció de la sida.
  
Atés que s'han complit els requisits de publicitat, concurrència i objectivitat exigits per a la concessió d'ajudes a beques amb càrrec als crèdits del capítol de transferències corrents, segons que establix l'article 45 del Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.
  
Per això, i fent ús de les atribucions que em conferixen l'article 8 de l'Orde de 20 de maig, de la Conselleria de Sanitat, el Decret 116/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat, i pel Decret 46/2001, de 27 de febrer (DOGV núm. 3.950); i la Llei de la Generalitat Valenciana 5/1985, de 30 de desembre, de Govern Valencià, modificada per la Llei 1/2002, de 26 de febrer, resolc:
  
Primer
  
Concedir les beques a les entitats representades pel personal de plantilla, per a contribuir al finançament d'accions i projectes d'investigació específics sobre la infecció per VIH/sida i problemàtica relacionada, que s'indiquen en l'annex I d'esta resolució, per un import total de 125.350 € (cent vint-i-cinc mil tres-cents cinquanta euros).
  
Segon
  
Segons que disposa l'article 2 de l'Orde de 20 de febrer de 2004, el pagament de les subvencions es farà amb càrrec als pressupostos de la Generalitat Valenciana per a l'exercici 2004, programa pressupostari 413.10, capítol IV, codi de línia T3201000.
  
Tercer
  
El pagament de les ajudes es farà segons que disposa l'article 11 de l'Orde de 20 de febrer de 2004, és a dir:
  
a. Les ajudes podran finançar totalment o parcialment el pressupost presentat per a l'execució del projecte. La quantia de les ajudes es determinarà en cada cas en funció dels interessos de l'avaluació establida en esta orde.
  
b. L'import de les ajudes es lliurarà a favor de la institució on preste servicis l'investigador principal. La institució es comprometrà a la gestió dels fons i a la realització de les contractacions que calguen, segons les normes que per la seua naturalesa jurídica li siguen d'aplicació.
  
c. L'ordenació del pagament de les ajudes concedides al personal que es regula en l'article 3 d'esta orde es farà d'acord amb els criteris continguts en l'article 47 bis del Text Refós de la Llei de la Hisenda Pública de la Generalitat Valenciana, en la redacció donada per l'article 23 de la Llei 8/1995, de 29 de desembre, i per la Llei 9/1999, de 30 de desembre, ambdues de mesures fiscals, administratives i d'organització de la Generalitat Valenciana en els termes següents:
  
1. A la concessió de l'ajuda al projecte es lliurarà el 40% de la quantitat assignada. Este pagament estarà condicionat a la presentació prèvia de justificació de despeses que cobrisca el percentatge esmentat, a la presentació de l'aval bancari prestat en condicions i forma reglamentàries, o bé a la presentació de fiança dipositada davant els servicis territorials de la Conselleria d'Economia i Hisenda de la província corresponent.
  
2. Quan l'entitat haurà justificat el 40% ja lliurat se'n podrà pagar un 20% més després que es justifiquen despeses per este percentatge.
  
3. El 40% restant el farà efectiu la Generalitat Valenciana tan prompte com es justifique correctament la totalitat de la quantitat concedida.
  
En qualsevol cas, el pagament de les ajudes que regula esta orde podrà efectuar-se en una sola vegada, després de la presentació d'original o fotocòpia compulsada de les factures o justificants de les despeses efectuades per l'import total de la quantitat assignada.
  
d. L'orde de pagament de les ajudes concedides al presonal empleat de les institucions dependents de la Generalitat incloses en l'article 3 d'esta orde es farà mitjançant transferència de fons als centres gestors per a la justificació posterior.
  
Quart
  
Els beneficiaris de la beca van acreditar, en el moment en què va acabar el termini de presentació de les sol·licituds, que estaven al corrent de les obligacions tributàries i amb la Seguretat Social, de la manera que establix l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
Cinqué
  
El contingut d'esta resolució, sense perjudici de la publicació en el Diari Oficial de la Generalitat Valenciana, la Conselleria de Sanitat l'ha de notificar individualment a l'entitat interessada, en la persona que la representa, l'investigador principal, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sisé
  
Els beneficiaris de les beques han d'aportar la justificació de les despeses corrents, corresponent a l'import total de les ajudes rebudes, abans del 15 de desembre de 2002.
  
Contra la resolució d'adjudicació de les ajudes podran les persones interessades interposar un recurs contenciós administratiu, en el termini de dos mesos davant el Tribunal Superior de Justícia de la Comunitat Valenciana.
  
Sense perjudici del que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'escrit d'interposició del recurs s'enviarà a la Direcció General per a la Salut Pública.
  
València, 21 de juliol de 2004.- El conseller: Vicente Rambla Momplet.
  
Annex I
  
Llista definitiva de beques concedides a personal de plantilla d'institucions sanitàries, centres i servicis dependents de la Conselleria de Sanitat, universitats, organismes públics i entitats públiques o privades de prestigi reconegut.
  
Expedient: B05/04
  
Organisme: Universitat Miguel Hernández
  
Títol del projecte: Factors associats a la prevalència, incidència i persistència de la infecció per papilomavirus i impacte del VIH en dones d'Alacant
  
Investigador/a principal: Julia del Amo Valero
  
Beca concedida: 28.500 euros
  
Expedient: B07/04
  
Organisme: Universitat Miguel Hernández
  
Títol del projecte: Inhibició de l'entrada del virus HIV. Cerca de nous agents terapèutics
  
Investigador/a principal: José Villaín Boullon
  
Beca concedida: 30.500 euros
  
Expedient: B08/04
  
Organisme: Fundació Investigació Hospital Universitari la Fe
  
Títol del projecte: Transmissió perinatal de la infecció pel VIH. Necessitat d'un registre hospitalari
  
Investigador/a principal: Vicente Maiques Montesinos
  
Beca concedida: 13.900 euros
  
Expedient: B09/04
  
Organisme: Conselleria de Sanitat
  
Títol del projecte: Reversió, persistència i reaparició de mutacions de resistència de VIH1 després d'interrupcions estructurades de tractament i posterior reintroducció o canvis del tractament per fracàs virològic. Protocol mutaviir
  
Investigador/a principal: Joaquín Portilla Sogorb
  
Beca concedida: 29.650 euros
  
Expedient: B13/04
  
Organisme: Conselleria de Sanitat
  
Títol del projecte: Estudi d'adherència al tractament i problemàtica associada en els pacients coinfectats pel VIH/VHC i cotractats per a ambdues patologies.
  
Investigador/a principal: M. Angeles Pardo López
  
Beca concedida: 14.300 euros
  
Expedient: B15/04
  
Organisme: Conselleria de Sanidad
  
Títol del projecte: Anàlisi de l'evolució de la incidència de la infecció per VIH en una cohort de pacients que consulten per relacions sexuals, així com dels factors que condicionen la seroconversió i el desenvolupament de la sida.
  
Investigador/a principal: José Ignacio Alastrué Loscos
  
Beca concedida: 8.500 euros
  
ANNEX II
  
Llista definitiva de beques denegades a personal de plantilla d'institucions sanitàries, centres i servicis dependents de la Conselleria de Sanitat, universitats, organismes públics i entitats públiques o privades de prestigi reconegut.
  
Expedient: B01/04
  
Títol: Processos de comparació (jo'altres) en la tendència a adoptar conductes de risc
  
Investigador/a principal: Jesús Rosell Remirez.
  
Institució: Universitat Jaume I
  
Beca no concedida: per presentar-se fora de termini.
  
Expedient: B02/04
  
Títol: Optimació del tractament tèrmic de la llet materna com a prevenció en la transmissió vertical del VIH: pasteurització alta i baixa.
  
Investigador/a principal: Mª Dolores Silvestre Castelló
  
Institució: Universitat Cardenal Herrera - CEU
  
Beca no concedida: per aplicació dels criteris de valoració.
  
Expedient: B03/04
  
Títol: Anàlisis del perfil psicosocial i la psicopatologia associada a la infecció per VIH
  
Investigador/a principal: Rafael Ballester Arnal
  
Institució: Universitat Jaume I
  
Beca no concedida: per presentar-se fora de termini
  
Expedient: B04/04
  
Títol: Anàlisi de l'evolució de les representacions socials del VIH/sida. Noves propostes per al desenvolupament de la prevenció sociosanitària
  
Investigador/a principal: José Ramón Bueno Abad
  
Institució: Universitat Jaume I
  
Beca no concedida: per aplicació dels criteris de valoració.
  
Expedient: B06/04
  
Títol: Influencia de la comedicació d'antiretrovirals i psicofàrmacs en els nivells plasmàtics
  
Investigador/a principal: Maria de la Cruz Pellin Mira
  
Institució: Universitat Miguel Hernández
  
Beca no concedida: per aplicació dels criteris de valoració.
  
Expedient: B10/04
  
Títol: Lipoatròfia facial en pacients amb infecció OR HIV. Estudi de qualitat de vida després d'una intervenció terapèutica.
  
Investigador/a principal: José Francisco Salvador Sanz.
  
Institució: Hospital General Universitari d'Alacant
  
Beca no concedida: per aplicació dels criteris de valoració.
  
Expedient: B11/04
  
Títol: Eficàcia analgèsica del tppiramato vs amitriptilina en la neuropatia perifèrica dolorosa associada al VIH.
  
Investigador/a principal: César Margarit Ferri.
  
Institució: Hospital General Universitari d'Alacant
  
Beca no concedida: per aplicació dels criteris de valoració.
  
Expedient: B12/04
  
Títol: Impacte de teràpia cognitiva en trastorns mentals de pacients coinfectats VIH-VHC tractats amb peginterferon més ribavirina.
  
Investigador/a principal: Enrique Ortega González.
  
Institució: Fundació Hospital General Universitari de València.
  
Beca no concedida: per aplicació dels criteris de valoració.
  
Expedient: B14/04
  
Títol: Epidemiologia i pronòstic de la necrosi avascular associada a la infecció pel VIH. Estudi multicèntric en la Comunitat Valenciana.
  
Investigador/a principal: Félix Gutiérrez Rodero
  
Institució: Hospital Universitari d'Elx
  
Beca no concedida: per aplicació dels criteris de valoració.
  
Expedient: B16/04
  
Títol: Anàlisi dels pacients amb infecció per VIH/sida que consulten per primera vegada en els hospitals de la ciutat de València al llarg de l'any 2004, dels factors que n'han condicionat la infecció i del retard amb què s'ha realitzat el diagnòstic.
  
Investigador/a principal: M. Teresa Tasa Zapater
  
Institució: Centre Salut Pública de València. CIPS